ปัจจัยกดดันตลาดค่าเงินเริ่มหมด
สัปดาห์นี้ สายงานธุรกิจตลาดทุน ธนาคารกสิกรไทยมองว่า เงินบาทจะเคลื่อนไหวในกรอบ 35.60-35.90 หลังจากที่เฟดได้ให้การคาดการณ์การขึ้นดอกเบี้ยในปีหน้าเร็วขึ้นผ่าน Dot Plot ใหม่ในเดือน ธ.ค. ที่มองว่าปี 2560 จะมีการขึ้นดอกเบี้ยราว 3 ครั้ง เพิ่มขึ้นจากช่วงเดือน ก.ย. ที่คาดว่าจะขึ้นได้เพียง 2 ครั้ง ทำให้นักลงทุนซื้อขายตามการคาดการณ์ว่าอัตราดอกเบี้ยสหรัฐจะเร่งตัวขึ้นในปีหน้า โดยปัจจัยนี้จะยังคงกดดันการเคลื่อนย้ายเงินทุนกลับไปยังตลาดสหรัฐ และกดดันค่าเงินในเอเชียและกลุ่มประเทศเกิดใหม่ต่อเนื่อง
29 ต.ค. 2565

สัปดาห์นี้ สายงานธุรกิจตลาดทุน ธนาคารกสิกรไทยมองว่า เงินบาทจะเคลื่อนไหวในกรอบ 35.60-35.90 หลังจากที่เฟดได้ให้การคาดการณ์การขึ้นดอกเบี้ยในปีหน้าเร็วขึ้นผ่าน Dot Plot ใหม่ในเดือน ธ.ค. ที่มองว่าปี 2560 จะมีการขึ้นดอกเบี้ยราว 3 ครั้ง เพิ่มขึ้นจากช่วงเดือน ก.ย. ที่คาดว่าจะขึ้นได้เพียง 2 ครั้ง ทำให้นักลงทุนซื้อขายตามการคาดการณ์ว่าอัตราดอกเบี้ยสหรัฐจะเร่งตัวขึ้นในปีหน้า โดยปัจจัยนี้จะยังคงกดดันการเคลื่อนย้ายเงินทุนกลับไปยังตลาดสหรัฐ และกดดันค่าเงินในเอเชียและกลุ่มประเทศเกิดใหม่ต่อเนื่อง 
สำหรับปัจจัยสำคัญอื่นๆ ในปีหน้าเหมือนจะหมดลง โดยปัจจัยสำคัญที่ตลาดติดตามต่อไปคือนโยบายของโดนัลด์ ทรัมป์ และการเข้ารับตำแหน่งประธานาธิบดีอย่างเป็นทางการในวันที่ 20 ม.ค.ปีหน้า
อย่างไรก็ตาม สัปดาห์นี้ประเด็นสำคัญที่อาจกระทบตลาดค่าเงินได้แก่ การประชุมนโยบายการเงินของไทย โดยตลาดมองว่าจะคงอัตราดอกเบี้ยนโยบายไว้เท่าเดิมที่ 1.50% ส่วนตัวเลขเศรษฐกิจสำคัญจากทางสหรัฐในอาทิตย์นี้ได้แก่ ตัวเลขตลาดบ้าน ยอดคำสั่งซื้อสินค้าคงทน และดัชนี PMI ภาคบริการของเดือน ธ.ค. ส่วนปัจจัยสำคัญอื่นมีการประชุมนโยบายการเงินของธนาคารกลางญี่ปุ่น ตัวเลขการค้าของญี่ปุ่น และข้อมูลราคาบ้านของจีน  
ค่าเงินบาทเปิดที่ 35.57 โดยมีทิศทางทรงตัวก่อนการประชุมของเฟด แต่มาปรับตัวอ่อนค่าลงรวดเร็วเมื่อเทียบกับเหรียญสหรัฐหลังจากรู้ผลการประชุมเฟดตัดสินใจขึ้นอัตราดอกเบี้ยและให้มุมมองที่ค่อนข้าง Hawkish มากขึ้นต่อการขึ้นอัตราดอกเบี้ยนโยบายในปีหน้า โดย Dot Plot อันใหม่ส่งสัญญาณว่าจะมีการขึ้นดอกเบี้ยถึง 3 ครั้ง ผลักดันให้เหรียญสหรัฐแข็งค่าเมื่อเทียบกับหลายสกุลรวมถึงค่าเงินบาทด้วย ซึ่งทำให้เกิดกระแสเงินทุนไหลออกจากกลุ่มตลาดประเทศเกิดใหม่กลับไปยังตลาดสหรัฐ โดยในสัปดาห์ที่ผ่านมาค่าเงินบาทเคลื่อนไหวอยู่ในกรอบ 35.51-35.83 โดยอ่อนค่าลงมาปิดสัปดาห์ที่ 35.75